37 Aurum

Aurum designat caritatem propter eius preciositatem, Apoc. 3[:18]: *Suadeo tibi emere a me aurum ignitum [probatum]*. Vnde, nota secundum istos naturales quod aurea instrata valent ad morbos sanados in mulieribus, quia non permittit in uulnere vermem generari et mitigat dolorem. Sic correpcio ex caritate procedens minus de corrupcione admittit, minus ledit. In cuius rei figura dicitur Exod. 25[:38], quod emunctoria in tabernaculo deberent esse aurea, quia illa que debent purgare sordes vicorum debent procedere ex caritate. Propter hoc Ieremias apparens Jude Macabeo, [2] Macc. [15:16], dixit, *Accipe gladium* aureum *munus a Deo, in quo dejicies* hostes. In signum quod gladius iurisdiccionis in prelato debet esse caritatiuus, non eneus per iracundiam, non ferreus per duriciam, non plumbeus per malliciem, etc. Uel aureus gladius signat eloquenciam in prelato.

Vnde et Johannes Crisostomus dicitur habere os aureum. Babilonis, Esre. 5[:14], vbi designatur sopor eloquencie edificans ad iehennam. Vnde, Augustinus, *De doctrina Christiana,* libro 4, bonorum[que] ingeniorum insignis est indoles, in verbis verum amare, non verba. Quid nobis prodest clauis aurea, si non potest aperire quod volumus? Aut quid obest lignea, si possit reserare quod clausum est.

¶ Ista eloquencia signatur per *inaures aureas* quas seruus Abrahe dedit, Gen. 24[:22]. Quia solum seruit ad aures, non ad cor, Prou. 11[:22]: *Circulus [aureus] in naribus suis, mulier pulchra et fatua*. Vnde, Augustinus, *Epistola* 25, Que mihi linguam auream et cor ferreum.